Nimetus sõba on soome-ugri keeltes olnud kasutusel juba enne meie ajaarvamist. Eestis on see tavaliselt tähendanud õlakatet kuid saartel ka magamistekki. 18. sajandi lõpuni, kohati ka 19. sajandini on eriti Lõuna-Eesti naisterõivastuses kasutatud ühest kangalaiast (laius 70-90 cm, pikkus 200-250 cm) tumedat värvi sõbasid. (A338:3 Rõngu sõba). Kagu-Eestis kanti 19. sajandil kõrikuks nimetatud villaseid sõbalaadseid õlakatteid, mis olid enamasti valged või lambahallid (10878 Lobotka kõrik).